Petwe ngu Buller no Russell. Afunzile ama Zulu, kwada kwabonakala ukuba abetu mabangene ngapakati kwentendelezo.

Alandele ama Zulu ati xa aza kungena anqandwa zimbumbulu zomkosi wamajoni enyawo. Emva koko ajikele nangasemva kwekampu. Ange ayayekelela ngakwicala lekohlo, asinxamela ngapambili nangasa kunene. Lite elinye iqela lotshaba ebelise ndulini esibe singayi qondi ladubula apa ekampini, Lwacana ngangokuba elinye iqela lamajoni ndilise kwengapakati intendelezo. Ate amanye ama Zulu afunza apo inkomo bezikona. Ndikupe u-Major Woodgate no Lieutenant Strong ukuba baye kuncedisa. Abuye ngomva ama Zulu, ati ke noko kuba ebese maninzi emacaleni ndanika umteto wokuba eze kwase kampini ama soldati. Ate xa abuyayo wangxwelerwa u-Major Hackett ngendingakolwayo ukuba uya kupila. Ndite ndakubona ukuba ayayekelela ama Zulu ndatuma iqela lamasoldati ukuba lijikele ngase kunene kwenkomo lifunze kuma Zulu abeselengene ngapakati kwentendelezo, eselekohlwe yindlela yokuzikupa; elinye iqela lomkosi ndiye kulimisa apo liya kulalela ababalekayo base mpini. Kulondawo babulewe usizi. No Commandant Raaf uye ngase kunene wabulala kwangolo hlobo. Ndakubona ukuba aya baleka ama Zulu ndikupe u-Buller namadoda akweleyo ukuba bagxotise, abulala ke apo into eninzi ebise idinwe ngangokuba ingabi nakuguqula. Esi- babambileyo. Bati lomkosi usingenele ngase kohlo ubupetwe ngu Nokenke no Mbonambe no Nkunkune. Ibuto lika Mfongu belingapambili, elase Lundi nelase Koramabona ngase kunene Sisabangcwaba abase lutshabeni, esibone amakulu amahlanu kwakufupi nekampu. Andingelimisi inani labo elifileyo kodwa asikuko nokubalikulu.

EMGUNGUNDLOVU.

Idabi elilandelayo liliwe ngumkosi obune General uputuma u Colonel Pearson. Kute kwakufika imikosi evela pesheya kolwandle kwabonakala ukuba makaputunywe u-Pearson kulondawo eberaulwe kuyo ngama Zulu. Umkosi ke obe uputuma ubambe wada waya kuwela umlambo abati li Matekulu ngomhla 31 ka March. Emini enkulu ngalo mhla kubonwe iqela elikulu lempi lihambela gama. Ukutshona kwelanga aba- mahashe beletu icala baye kutshisa umzi obuhlala u-Makwendo, umzalwana we Nkosi. Kute ngomhla wesibini ku April kwalaliswa ngase Mgungundlovu. Ukumka komhla kugaleleke isicoto esikulu, esibete bahlala kakubi abantu bonke obobusuku. Kwakusasa ngemini elandelayo intlola zibike ukuba impi iyeza, kwase kulungwa kwaoko. Ngexesha lesitandatu ibonakele ivela ehlatini

E-TANGANYIKA.

Abafundi betu bokumbula ukuba sasite indaba ezivela e-Tanganyika zibika ukububa kuka Mr Thomson oyena ebeyintloko yeso sikolo besizakuqalwa kona. Ababemtumile ekaya bafuna ngoku ukutumela omnye esikundleni sika Thomson. Banomnqweno wokunga bangafumana umfundisi ose enexesha epakati kwabantu abantsundu, onokuqonda ukuba ufanel’ ukutiwanina umsebenzi ukuqutywa kubo. Iremente zonke zabantsundu kweli lizwe bezifanel ukucela enkosini ukuze abo bafundisi be London Mission ibabonise oyena inga kungatunywa yena.

Abasaseleyo babika ukuti basapilile kodwa bafuna uncedo. Ukufika kwabo apo ecibini bebesoyikwa ngabantsundu, ngoku banokuqonda ukuba umfundisi ngoyena mhlobo wabo. Kuko oti, ngoku sifikileyo axalile ama Arab, awatwetwisa ngobusuku namakoboka anawo la ahleli nawo akabetwa njengoko bekunjalo. Sifike kuko olibete ikoboka lake lada lafa Kuko elinye iqela esite sakufika lazinyeliswa, lapanwa ngohlobo apanwa ngalo kade laqutywa ngompu. Sinokutemba ke ukuba sakuba nexeshana apa ziya kupela zonke ezonto.

U-JOHN NEWTON NE BAIBILE YAKE.

U-Rev. John Newton obengumfundisi odume kunene e-London waye ngumatilose kuqala. uti ebengumoni omkulu kakulu. Kwasebuncinaneni ebenamaxa olumane ukumgweba uvalo lwake, noko ebengazanga ayive kakulu ingozi akuyo, kwada kwafika mhla utile akubona kukufupi ukufa. Ulwandle lwalusilwa umkombe ungati uyatshona. Waqala ukucinga anyanise ngompefumlo wake. Weva ukuba akakulungele ukufas kuko into angekabinayo. Umpefumlo wake wazala yinkatazo. Ude wakumbula ukuba kanene unina ebengumlesi omkulu wezibalo, nokuba ebeteta futi ngoyolo alufumanayo xa azifundayo. Ukumbule nokuba kanene une Baibile awaye yifumene kunina noko abengayikatalele leminyaka. Uye kunqika im- pahla zake wayi fumana ngapantsi, ute apo anqike kona waselefunda kanti amazwi okuqala aya kuqubisana nawo ngala ati: “ *Ukuba nina nikoklakele nje, niyakwazi ukubapa abantwana benu izipo ezilungileyo, wobeka pinayena uyihlo ose zulwini ukugqitisela ngokubapa Umoya Oyincwele abamcelayo kuye''* Elolizwi limgene entliziyweni waqonda ukuba kufuneka ukuba afumane Umoya Oyingcwele, wamcela ngenyameko ngayo yonke intliziyo wada wapendulwa, ukuze ase eba ngumfundisi.

IMALI YE TEACHER ZABANTSUNDU.

Office Yompatiswa Wemicimbi Yemfundo

Cape Town, 25th March, 1879

Kumhleli wendaba ze Sigidimi (Christian) Express).

Nkosi.—Ndidla ngokubalela kwelo pepa lako xa ndifuna ukuvakalisa izinto ezimalunga nezikula zetu zama Xosa.

Kalokunje into ehlungisa kunene yile yokuba imali, epuma kubantu abakumandla esukuba ifundisa kuwo i-Teacher, edla ngokuti ibe lishumi leponti (£10) ngonyaka itike xa idibene nepuma kwa Rulumente ibe ngamashumi omatatu eponti (£30) ngonyaka, ayibatalwa, iti mhlaumbe ingafiki kwinani abebelinqopisile abantu kwi Teacher.

Ke yinto enzima kunene e-Teachereni ukuti yahlukane nomvuzo wayo oyifaneleyo ; kanjako yimposiso enkulu ukuti izibonda nabanye abantu zingalizalisi idinga lazo. Evela ngakwa Rulumente imali ipuma kakuhle ngamaxesha ayo, ngokwenjiwanjaloke kulindelwe ukuba nabo abantu ngelabo icala bakufeze

ebelisingqongile, yavela yafunza. Kute kusiza kwixa lesixenxe kwaba kungasatandeki, kungaseko cala kungaliwayo ngalo. Ukukalipa kwama Zulu kube ngummangaliso kubo bonke. Nokoke ukukalipa akuncedi nto kwisicoto sembumbulu ebesipuma enqabeni yetu. Ade abonakala evuma ebaleka, asukelwa ngumkosi ka Barrow wamahashe, namabuto amabini abantsundu. Kweso situisabile zilugaulele pantsi utshaba ngento embi. Kweletu icala akufanga bantu kakulu.

Amadoda esiwabambileyo ati impi ibipetwe ngu Dabulamanzi umzalwana we nkosi. Asikuko nokuba kuya ncomeka ukulwakwamasoldati kanti abanye kuwo bebeqala ukuva idabi. Into esakalazekayo kukubamba kwabo. Nokoke asingekukalazeli kakulu kuba abafunyenwe. befile kwakufupi nekampu babe 471; abanye bebenemipu eyatinjwa e-Sandlana. Kubonakala ngoko ukuba lilonke inani labafileyo likulu kanye. Kuko ingxwelera ezibanjwe zaziswa apa ekampini, enye yati yakugqitywa ukubotshwa amanxeba yalinga ukuzibulala. Kweletu icala kubulewe ishumi lamadoda, ingxwelera zamashumi mahlanu.

E-KOWE.

Emva kwe dabi lase Mgungundlovu ade ama soldati aya kungena e-Kowe kungabuyanga kubeko nto. Awufumene umkosi ka Pearson uhlaliswe kubi yi cesina. Apo ube ukona belungenakuwutini utshaba kuba emacaleni litafa elibanzi, abezayo banokuqalwa besekude. Bekuko nendlu yetyalike enokungena amakulu amatatu abantu, elungiselelwe ukuze kumiswe kuyo kwakuxakeka. Nendonga ebezenziwe bekubonakala ukuba impi ingazingena ngonkankulu. Imisele ibinzulu kuhlonywe izikali emacaleni otango lomhlaba. Omnye obekona uti akuko nto itandeke nje ngokuhlangana kuka Pearson ne General. U-Pearson ebese enemini ezi- kumashumi asixenxe evalelwe, omnye ngelo xesha ebetwele izinto ezimbangele amaxala amakulu kakulu, enye yendawo ezibanga lomaxala ikukuba engenakumnceda nganto u-Pearson. Lute ke uvuyo lokuba namhla enokumnceda lwalu kulu kanye. Kube kwanjalo nokuhlangana kwa masoldati. Okwangoku ke asabuyile onke amasoldati e-Kowe eza kwakufupi no Tukela ngenxa ye cesina, nangenxa yokunqaba kwendlela eziya kona. Imikosi seyoti ukuya kufika kona ibe ise idibene. Kutiwa neso sikolo sase Kowe sesitshisiwe ngama Zulu.

EZOKUGQIBELA.

Ziti u-Dabulamanzi, umzalwana ka Ce- tywayo uza kuzinikela kuma Ngesi alandele u-Oham.

5 Isigidimi Samaxosa, May 1 1879.